Ministerstvo školstva, výskumu, vývoja a mládeže Slovenskej republiky

Smernica č. 5/2026 o podpore inovácií vo výchove a vzdelávaní  

o podpore inovácií vo výchove a vzdelávaní

Gestorský útvar: Inštitút kurikula a inovácií vo vzdelávaní  				               ev. č.: 2025/20913:1-A3610 tel.: 02/59374208

[bookmark: _Hlk89247276]Minister školstva, výskumu, vývoja a mládeže (ďalej len „minister“) vydáva podľa článku 12 ods. 2  písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky v súlade s § 14a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov  v znení neskorších predpisov (ďalej len „zákon“) túto smernicu:
Čl. 1 [bookmark: _Toc222152191]
Predmet úpravy
(1) Táto smernica upravuje posudzovanie kvality a zabezpečovanie podpory šírenia inovácií vo výchove a vzdelávaní a postup Ministerstva školstva, výskumu, vývoja a mládeže Slovenskej republiky (ďalej len „ministerstvo“) pri zapisovaní do zoznamov podľa čl. 3.      
0. Príslušným organizačným útvarom na účely podľa odseku 1 je organizačný útvar, v ktorého pôsobnosti sú inovácie vo výchove a vzdelávaní (ďalej len „gestorský útvar“). 
Čl. 2 [bookmark: _Toc222152192]
Tematické oblasti posudzovania kvality a zabezpečovania podpory 
[bookmark: _Toc175307120][bookmark: _Toc177645960][bookmark: _Toc214611460]Ministerstvo posudzuje kvalitu a zabezpečuje podporu šírenia inovácií vo výchove a vzdelávaní podľa § 14a ods. 1 písm. b) zákona v tematických oblastiach, ktorými sú najmä   
a) nové formy personalizovanej podpory škôl a školských zariadení a profesijného rozvoja učiteľov, najmä v oblasti vedenia skupinových aktivít zameraných na vzájomné učenie sa, v oblasti mentorstva  a výmeny dobrej praxe[footnoteRef:1]) medzi školami alebo školskými zariadeniami na zvýšenie kvality výchovy a vzdelávania v školách a školských zariadeniach,  [1: ) § 40 ods. 3 písm. b) zákona č. 138/2019 o pedagogických zamestnancoch a odborných zamestnancoch a o zmene a doplnení niektorých zákonov.] 

b) rozvoj a hodnotenie kompetencií a gramotností detí a žiakov v rámci inovatívnych výchovno-vzdelávacích programov a inovatívnych preventívnych a rozvojových programov, 
c) rozvoj budovania charakteru a metakognície[footnoteRef:2]) u žiakov v rámci inovatívnych preventívnych a rozvojových programov, [2: ) Štátny vzdelávací program pre základné vzdelávanie schválený dňa 31. 3. 2023.     ] 

d) zlepšenie riadenia škôl a školských zariadení, 
e) rozvoj spôsobilosti detí a žiakov prostredníctvom efektívneho, inovatívneho, inkluzívneho a personalizovaného vzdelávania v rámci inovatívnych výchovno-vzdelávacích programov,
f) vzdelávanie pedagogických zamestnancov a odborných zamestnancov, profesionalizácia a popularizácia učiteľského povolania v rámci inovatívnych foriem, metód a prostriedkov výchovy a vzdelávania,
g) iné tematické oblasti súvisiace s pôsobnosťou gestorského útvaru. 
[bookmark: _Toc222152193]Čl. 3
Zoznam inovátorov a zoznam poskytovateľov nových foriem personalizovanej podpory škôl
0. Ministerstvo na účel posudzovania kvality a zabezpečovania podpory šírenia inovácií vo výchove a vzdelávaní podľa § 14a ods. 1 písm. b) zákona zapisuje do 
a) zoznamu inovátorov subjekty podľa § 14a ods. 3 zákona, ktoré podali žiadosť o zápis do katalógu inovácií vo výchove a vzdelávaní (ďalej len „katalóg“[footnoteRef:3]), a inovácia patrí do jednej z tematických oblastí podľa čl. 2 písm. b) až g)". [3: ) Uznesenie vlády SR č. 332 z 12. júna 2023 k návrhu Koncepcie pre dlhodobú podporu rozšírenia inovácií vo vzdelávaní.] 

b) zoznamu poskytovateľov nových foriem personalizovanej podpory škôl subjekty podľa čl. 2 písm. a).   
Zápis do zoznamu sa vykonáva na tri roky.
[bookmark: _Toc222152194]Čl. 4
Výzvy na zápis
0. Zápis do zoznamov podľa čl. 3 a ich aktualizácia sa vykonávajú na základe výzvy na posúdenie kvality a zabezpečenie podpory šírenia inovácií vo výchove a vzdelávaní (ďalej len „výzva“), ktorú zverejňuje ministerstvo na svojom webovom sídle. Vo výzve sa uvádza najmä tematická oblasť a účel posudzovania a podpory a kritériá zápisu do príslušného zoznamu.
0. Žiadateľom môže byť subjekt podľa čl. 3 ods. 1 písm. a), ak ide o zápis do zoznamu inovátorov, alebo podľa čl. 3 ods. 1 písm. b), ak ide o zápis do zoznamu poskytovateľov nových foriem personalizovanej podpory.
[bookmark: _Toc222152195]Čl. 5
Žiadosť o zápis
0. Žiadosť o zápis do zoznamu podľa čl. 3 sa podáva prostredníctvom elektronického formulára, ktorý zverejňuje ministerstvo na svojom webovom sídle.
Žiadosti vyhodnocuje komisia, ktorú na tento účel zriaďuje minister. 
Podrobnosti o obsahových a formálnych náležitostiach žiadosti a prílohách sa uvádzajú vo výzve.
[bookmark: _Toc222152196]Čl. 6
Kritériá zápisu
0. Žiadateľa je možné zapísať do zoznamu inovátorov, ak spĺňa podmienky určené vo výzve a: 
a) podal žiadosť o zápis inovácie do katalógu alebo inováciu, vo vzťahu ku ktorej podáva žiadosť, má zapísanú v katalógu alebo bola vymazaná z katalógu z dôvodu uplynutia doby zápisu; inovácia patrí do jednej z tematických oblastí podľa čl. 2 písm. b) až g), 
b) preukázal spôsobilosť vytvoriť partnerstvo so školami alebo školskými zariadeniami na základe predloženia najmenej piatich vyjadrení od škôl alebo školských zariadení, kde bola inovácia uskutočnená,  
c) preukázal skúsenosti v oblasti vzdelávania detí, žiakov, mládeže  alebo dospelých za posledné dva roky, na základe uskutočňovaných činností alebo projektov,
d) preukázal kvalitu inovácie podľa písmena a).    
Žiadateľa je možné zapísať do zoznamu poskytovateľov nových foriem personalizovanej podpory, ak spĺňa podmienky určené vo výzve a preukázal
e) [bookmark: _Hlk215578258]spôsobilosť vytvoriť partnerstvo so školami, školskými zariadeniami a s organizáciami, ktoré sa podieľajú na výchove a vzdelávaní v školách a školských zariadeniach,
f) spôsobilosť poskytovať personalizovanú podporu pedagogickým zamestnancom, odborným zamestnancom formou podľa čl. 2 písm. a), 
g) spôsobilosť poskytovať personalizovanú podporu vedúcim pedagogickým zamestnancom a vedúcim odborným zamestnancom pri riadení zmien formou podľa čl. 2 písm. a),
h) skúsenosti v oblasti vzdelávania detí, žiakov, mládeže alebo dospelých za posledné dva roky, na základe uskutočňovaných činností alebo projektov,
i) ciele, hodnoty a zámery žiadateľa a ich súlad so štátnymi politikami,[footnoteRef:4]) pri implementácii ktorých má poskytovať personalizovanú podporu. [4: ) Napríklad Vzdelané Slovensko 2035 (Národný program výchovy a vzdelávania), Stratégia inkluzívneho prístupu vo výchove a vzdelávaní.   ] 

[bookmark: _Toc222152197]Čl. 7
Výmaz
0. Ministerstvo môže subjekt zapísaný v zozname podľa čl. 3 vymazať z príslušného zoznamu, ak    
a) doba zápisu uplynula, 
b) žiadateľ uviedol nepravdivé informácie alebo zamlčal dôležité skutočnosti,
c) žiadateľ zanikne, 
d) žiadateľ podstatným spôsobom zmení účel svojej činnosti,
e) aktivity žiadateľa sú v rozpore s cieľmi a princípmi výchovy a vzdelávania,[footnoteRef:5])  [5:  ) § 3 a 4 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov.] 

f) žiadateľ nemá vysporiadané vzťahy so štátnym rozpočtom,
g) žiadateľ prestane spĺňať podmienky výzvy,  
h) štatutárny orgán žiadateľa alebo člen jeho štatutárneho orgánu bol právoplatne odsúdený za úmyselný trestný čin,  
i) žiadateľovi podľa čl. 3 ods. 1 písm. a) nebola schválená žiadosť o zápis inovácie do katalógu a nemá zapísanú inú inováciu v katalógu. 
Subjekt zapísaný v zozname podľa čl. 3 bezodkladne oznámi ministerstvu, že nastali skutočnosti podľa odseku 1 písm. c), d), f) alebo písm. h). 
Výmaz zo zoznamu podľa čl. 3 ministerstvo bezodkladne oznámi dotknutému subjektu.  
Subjekt zapísaný v zozname podľa čl. 3 môže požiadať ministerstvo o preskúmanie  výmazu z príslušného zoznamu do desiatich pracovných dní od doručenia oznámenia podľa odseku 2. Žiadosť podľa prvej vety  prerokuje komisia podľa čl. 5 ods. 2 na svojom najbližšom zasadnutí.
[bookmark: _Toc222152198]Čl. 8
Účinnosť
Táto smernica nadobúda účinnosť dňom vyhlásenia v Zbierke vnútorných aktov riadenia.   


minister

